Natrannus Nevernensis ecclesie episcopus. Notum fieri volumus omnibus nostre ecclesie fidelibus presentibus atque futuris quod petiit a nobis quidam vir nomine Adraldus ut illi arpentum unum et dimidium et perticas sex ex nostra hereditate quam Antidius nobis dimisit in pago Nevernensi, in villa Pusco, ad medietatem plantationis concederemus. Terminatur in uno latere terra Sancte Marie et S. Cirici et S. Geldardi, in una fronte terra S. Cirici, in duabus frontibus vie publice. Infra has terminationes concessimus illi hanc terram ad medietatem plantacionis eo tenore ut infra quinquennium eam teneant et possideant, et expleto quinquennio unam medietatem advineatam et bene constructam nobis reddat et ex altera faciat quod voluerit, sed quisquis eam tenuerit in camera domini hujus terra denarium I ex censu pro ea persolvat. Actum est in Nevernis civitate. Natrannus. S. Erbertus levites, Ricardus levites, S. Rainardus I., S. Teterius decanus, S. Guido archip. S. Guaterius puer. Teggerius levites scripsit et datavit in mense februario anno XV regnante Lotherio rege.